b'\n_START_ARTICLE_\n1852 m. Pranc\xc5\xabzijos Konstitucija\n_START_SECTION_\nPri\xc4\x97mimo aplinkyb\xc4\x97s\n_START_PARAGRAPH_\nPagal 1848 m. konstitucij\xc4\x85 prezidentu i\xc5\xa1rinktas Liudvikas Bonapartas reikalavo pakeisti konstitucijos nuostat\xc4\x85, draud\xc5\xbeian\xc4\x8di\xc4\x85 rinkti prezident\xc4\x85 daugiau nei vienai kadencijai. Nacionaliniam susirinkimui nesutinkant, prezidentas nepaisydamas draudim\xc5\xb3 j\xc4\xaf paleido, o tai rei\xc5\xa1k\xc4\x97 valstyb\xc4\x97s perversm\xc4\x85. Referendumu gav\xc4\x99 pilie\xc4\x8di\xc5\xb3 sutikim\xc4\x85, Liudviko Bonaparto \xc5\xa1alininkai pareng\xc4\x97 nauj\xc4\x85 konstitucij\xc4\x85, kuri fakti\xc5\xa1kai buvo patobulintas 1799 m. konstitucijos variantas. Lapkri\xc4\x8dio 21 d. oficialiai paskelbta imperija. Iki 1870 gegu\xc5\xbe\xc4\x97s 21d. naujos konstitucijos, paskelbusios konstitucin\xc4\x99 monarchij\xc4\x85, valstyb\xc4\x97 buvo valdoma autoritariniais metodais, imperatorius leido dekretus, vald\xc4\x97 per ministr\xc5\xb3 kabinet\xc4\x85\n_START_SECTION_\nValstybin\xc4\x97 santvarka\n_START_PARAGRAPH_\nFormaliai Respublika, 1852 m. lapkri\xc4\x8dio 21 d. po plebiscito oficialiai atkurta atkurta imperija.\n_START_SECTION_\n\xc4\xaestatym\xc5\xb3 leid\xc5\xbeiamoji vald\xc5\xbeia\n_START_PARAGRAPH_\nVien\xc5\xb3 r\xc5\xabm\xc5\xb3 \xc4\xaestatym\xc5\xb3 leidybos korpusas. Jis svarstydavo \xc4\xafstatym\xc5\xb3 projektus, kuriuos inicijuodavo prezidentas, o reng\xc4\x97 Valstyb\xc4\x97s taryba. Kiekvienas \xc4\xafstatym\xc5\xb3 projektas prie\xc5\xa1 patvirtinamas prezidento patekdavo \xc4\xaf atkurt\xc4\x85 Senat\xc4\x85 konstitucingumui tikrinti. \xc4\xaestatym\xc5\xb3 leid\xc5\xbeiamosios vald\xc5\xbeios rinkim\xc5\xb3 tvarka: \xc4\xafstatym\xc5\xb3 leidybos korpusas renkamas visuotiniais rinkimais i\xc5\xa1 prezidento tvirtinam\xc5\xb3 kandidat\xc5\xb3.\n_START_SECTION_\nVykdomoji vald\xc5\xbeia\n_START_PARAGRAPH_\nPrezidentas, jam pavald\xc5\xabs ministrai, jis turi auk\xc5\xa1\xc4\x8diausi\xc4\x85 vykdom\xc4\x85j\xc4\x85 vald\xc5\xbei\xc4\x85, \xc4\xafstatym\xc5\xb3 leidybos iniciatyvos ir leidybos teis\xc4\x99. \xc4\xaestatym\xc5\xb3 vykdomosios vald\xc5\xbeios rinkimas: konstitucija konkre\xc4\x8diai nurodo, kad \xe2\x80\x9ePranc\xc5\xabzijos valdymas 10 met\xc5\xb3 patikimas dabartiniam respublikos prezidentui Liudvikui Bonapartui\xe2\x80\x9c (2 str.).\n_START_SECTION_\nSenatas\n_START_PARAGRAPH_\nAtkurtas Senatas, tur\xc4\x97j\xc4\x99s prie\xc5\xa1 prezidentui skelbiant tikrinti \xc4\xafstatym\xc5\xb3 konstitucingum\xc4\x85 (kaip ir 1799 m. Konstitucijoje).'